text: [{"text_idx": "#000001", "text": "Meginparturin av fiskiflotanum hja\u0301 Thor a\u0301 s\u00f8lulista"}, {"text_idx": "#000002", "text": "Sjey skip hja\u0301 Thor eru til s\u00f8lu"}, {"text_idx": "#000004", "text": "U\u0301tvarpi\u00f0 visti i\u0301 si\u0301\u00f0stu viku, at felagi\u00f0 Faroe Origin i\u0301 Runavi\u0301k hev\u00f0i sett eitt trolarapar a\u0301 s\u00f8lulistan hja\u0301 meklarafyrit\u00f8kuni Atlantic Ship, sum eisini hevur fleiri onnur f\u00f8roysk skip til s\u00f8lu."}, {"text_idx": "#000005", "text": "Talan er um fleiri f\u00f8roysk skip. Sum d\u00f8mi kann nevnast at Ro\u0301kur, Lerkur, Safir og Smaragd, sum allir eru partrolarar standa a\u0301 s\u00f8lulistanum, og so meginparturin av fiskiflotanum hja\u0301 rei\u00f0ari\u0301num Thor i\u0301 Ho\u0301svi\u0301k."}, {"text_idx": "#000008", "text": "Hoyvi\u0301k, sum er st\u00f8rsta fiskiskipi\u00f0 hja\u0301 rei\u00f0ari\u0301num, kom i\u0301 flotan i\u0301 fj\u00f8r. Skipi\u00f0 var\u00f0 keypt u\u0301r Noreg fyri slakar 20 mio kro\u0301nur i\u0301 fj\u00f8r, og ta\u00f0 er eisini hesin pri\u0301surin, sum rei\u00f0ari\u0301i\u00f0 ynskir fyri skipi\u00f0 nu\u0301. I\u0301 s\u00f8luly\u0301singini fyri Hoyvi\u0301k stendur, at skipi\u00f0 kann latast ny\u0301ggju eigarunum beinanvegin skipi\u00f0 er selt."}, {"text_idx": "#000009", "text": "Pri\u0301surin a\u0301 Kappanum er settur til 20 millio\u0301nir kro\u0301nur, a\u0301 Ran er pri\u0301surin 16 millio\u0301nur kro\u0301nur, Topas og Sardis standa fyri 3,5 millio\u0301nir hv\u00f8r, Phoenix fyri 11 millio\u0301nir. Einasta skipi\u00f0, sum ikki hevur fingi\u00f0 ein pri\u0301s a\u0301settan er Ku\u0301rberg, har ta\u00f0 ber til at koma vi\u00f0 einum bo\u00f0i."}, {"text_idx": "#000010", "text": "Fyri n\u00f8krum vikum si\u0301\u00f0an var eitt u\u0301tlendskt felag og hugdi eftir Phoenix, og skipi\u00f0 fo\u0301r ein royndartu\u0301r, so a\u0301huga\u00f0u keypararnir kundu si\u0301ggja hvussu alt rigga\u00f0i."}, {"text_idx": "#000011", "text": "Topas, Sardis og Ku\u0301rberg liggja allir i\u0301 Danmark, og sum skilst er a\u0301hugi fyri skipunum."}, {"text_idx": "#000012", "text": "Kappin hevur bi\u0301\u00f0a\u00f0 eftir at fa\u0301a loyvi at fiska\u00f0 skeljar nu\u0301 i\u0301 langa ti\u0301\u00f0, men enn er einki loyvi u\u0301tskriva\u00f0, ho\u0301ast skipi\u00f0 er umbygt at fiska skeljar."}, {"text_idx": "#000013", "text": "Fyri ti\u0301\u00f0 si\u0301\u00f0an kom fram, at Thor er anna\u00f0 felagi\u00f0, sum f\u00e6r ein part av kvotuni a\u0301 Flemmish Kap, sum er by\u0301tt um vi\u00f0 kyrrahavsloyvini. Hitt felagi\u00f0 er Ocean Group Faroe i\u0301 Va\u0301gi, sum eigur uppsjo\u0301varskipi\u00f0 Ny\u0301borg."}, {"text_idx": "#000017", "text": "Heimaflotin: Eingin ny\u0301bygningur si\u0301\u00f0an 2007"}, {"text_idx": "#000018", "text": "Uppsjo\u0301varkipini komin inn at kroka"}, {"text_idx": "#000020", "text": "U\u0301tflutningurin til Russlands minka\u00f0ur ni\u00f0ur i\u0301 n\u00e6stan einki"}, {"text_idx": "#000021", "text": "Smyril Line keypir enn eitt farmaskip"}, {"text_idx": "#000022", "text": "Fagraberg hevur landa\u00f0 1.550 tons i\u0301 Noregi"}]